Әсәй күңеле һиҙгер шул. Ниязының бәйеле аҙып киленгенәһен ғәйепһеҙгә ғәйепләп йолҡҡолап тиерлек һелтәүенән үк бәлә килерен һиҙенә ине Мәрғүбә әбей. Тәнен йәне генә ташламаһа, бирешмәҫ, һынған сыҡҡан ерҙәре лә йүнәлер, әҙерәк имәүҙерәк ҡыланыр башҡаса бәлким, аңлаһа, тип үҙен үҙе йыуатты. Бына Мәрйәм киленен генә йәлләй, әле бында, әле тегендә саба. Ҡыш көнө юл йөрөүе лә ауыр бит. Ҡул аҫтына инеп барған алай ҙа улғыналары бар. Теле менән әйтмәһә лә, күҙҙәренән аңлап торҙо бит уны Мәрғүбә әбей ,хатта килен булып яңы төшкән сағынан уҡ. Ниязы ҡаланан эйәртеп етәкләп килеп ингәс тә күңеленә ятты.Ауыҙ тултырып ҡоҙағый тип өндәшер кешеһе булмауына бер аҙ эсе бошто бошоуға, шулай ҙа белгертмәне. Йәлләне килен балаһын.